b'\n_START_ARTICLE_\nAlias\n_START_PARAGRAPH_\nalias je Unix naredba, obi\xc4\x8dno dostupna na svim *nix operacijskim sustavima kao naredba sustava. Slu\xc5\xbei za postavljanje alijasa, tj. zamjenske ili kra\xc4\x87e naredbe za jednu duga\xc4\x8dku naredbu (u slu\xc4\x8daju naredbe s vi\xc5\xa1e parametara koju je potrebno \xc4\x8desto pozivati) ili vi\xc5\xa1e odvojenih naredbi koje se izvr\xc5\xa1avaju jedna za drugom. Na Linuxu alias je naredba ugra\xc4\x91ena u bash ljusku.\n_START_SECTION_\nPrimjeri\n_START_PARAGRAPH_\nalias copy=\'cp\'_NEWLINE_alias ipconfig=\'ifconfig\'_NEWLINE_Na Unix sustavima naredba za kopiranje je cp, neki drugi sustavi rabe copy, sli\xc4\x8dno vrijedi za par ipconfig odnosno ifconfig._NEWLINE_Rezultat zadavanja naredbe alias bez parametara je popis trenuta\xc4\x8dno va\xc5\xbee\xc4\x87ih alijasa na sustavu.\n_START_SECTION_\n\xc4\x8cesto rabljeni alijasi\n_START_PARAGRAPH_\n\xc4\x8cesto rabljeni alijasi u Bash ljusci (Linux):_NEWLINE_alias ls=\'ls --color=auto\' # ispis sadr\xc5\xbeaja direktorija razli\xc4\x8ditim bojama ovisno o tipu datoteke (ako je pozadina terminala crna, obi\xc4\x8dne datoteke su obi\xc4\x8dno bijele, izvr\xc5\xa1ne zelene, direktoriji plavi itd.)alias la=\'ls -A\'           # ispis sadr\xc5\xbeaja direktorija, sve datoteke osim . i .. (direktorija iznad i teku\xc4\x87eg direktorija)alias ll=\'ls -alF\'         # ispis sadr\xc5\xbeaja direktorija, sve datoteke, duga\xc4\x8dak ispis i na kraju oznaka tipa datotekealias rm=\'rm -i\'           # uklju\xc4\x8divanje interaktivnog na\xc4\x8dina za naredbu rmalias cp=\'cp -i\'           # uklju\xc4\x8divanje interaktivnog na\xc4\x8dina za naredbu cpalias mv=\'mv -i\'           # uklju\xc4\x8divanje interaktivnog na\xc4\x8dina za naredbu mvalias vi=\'vim\'             # uporaba "pobolj\xc5\xa1anog" vim ure\xc4\x91iva\xc4\x8da teksta umjesto "starog" vi-a'